รสนิยม รักษาสุขภาพ ทัศนคติที่ดี
ให้เวลากับการเลือกเสื้อผ้าที่สวมใส่สบายและทำให้คุณดูดี จำไว้ว่าการแต่งตัวสบายๆ ไม่ใช่การแต่งตัวเหมือนเพิ่งลุกจากที่นอน ในขณะเดียวกันก็จำไว้เสมอว่าการเป็นคนชิคๆ ไม่จำเป็นต้องทำตามเทรนด์อยู่ตลอดเวลา อย่าสวมใส่อะไรที่ไม่เหมาะกับรูปร่างของคุณแค่เพียงเพราะว่ามันกำลังฮิต   มีความคิดสร้างสรรค์และเรียนรู้ที่จะแต่งตัวตามรูปร่างของตัวเองไม่ว่าจะเป็นผู้หญิงหรือผู้ชายก็ตามแต่ เลือกสีและรูปทรงที่ทำให้คุณดูผอมบางลง แต่งตัวตามกาลเทศะเสมอ หากไปดูหนังก็ให้แต่งตัวสบายๆ ไม่เช่นนั้นอาจทำให้ดูว่าคุณแต่งตัวเว่อร์เกินไป และเช่นกันหากคุณกำลังจะเข้างานสังคม ทิ้งรองเท้าคอนเวิร์สไว้ที่บ้านและแต่งตัวให้เหมาะสมกับงานที่กำลังจะไปเข้าร่วมเพื่อสร้างความประทับใจ อยากดูเหมือนนักธุรกิจมืออาชีพไหม? หรืออยากดูเหมือนนักธุรกิจแบบลำลอง? หรือนักเล่นสเก็ต? การตัดสินใจจะช่วยให้คุณสามารถจัดลำดับความสำคัญได้ อย่างไรก็ตามขอให้มั่นใจว่าคุณไม่ได้ลอกเลียนแบบการแต่งตัวของเพื่อนของคุณมา บ่อยครั้งที่รูปแบบที่คุณลอกเลียนมานั้นอาจไม่เหมาะสำหรับคุณเนื่องจากรูปร่างที่แตกต่างกัน อย่ากลัวว่าจะดูตลก การแต่งตัวให้ดูดีหรือมีสายตาที่คมกริบเยี่ยงนักออกแบบนั้นเป็นทักษะที่สามารถเรียนรู้ได้ แต่จะได้มาก็ต่อเมื่อคุณลองผิดลองถูก หากคุณได้รับคำชมหรือรู้สึกมั่นใจในตัวเอง คุณกำลังมาถูกทางแล้วล่ะ การแต่งหน้าที่ไม่เอาไหนจะทำให้คุณดูแย่ลง ไม่ใช่ดูดีขึ้น หากคุณมีแนวโน้มที่จะแต่งหน้าจัดจนเกินไป ลองแต่งหน้าให้ดูธรรมชาติขึ้น การจะแต่งตาให้ดูเด่นคุณก็ควรเรียนรู้การกันคิ้ว   น้อยคือดี การแต่งหน้าให้ดูเป็นธรรมชาติจะช่วยให้คุณดูดีกว่าการแต่งหน้าด้วยรองพื้นหนาเตอะบวกมาสคาร่าแน่นมากเสมอ บางครั้งการแต่งหน้าสามารถบดบังขนบนใบหน้า บางครั้งก็ไม่สามารถทำได้ หากคุณมีสีผมที่ดำและต้องการจะปิดบัง ลองใช้วิธีแว๊กซ์ขนออก ใช้ครีมลอกขน หรือถอนออก เลือกทรงผมที่จะช่วยเสริมให้รูปหน้าของคุณดูเรียว อย่าปล่อยให้ผมยาวหากมันทำให้คุณดูโทรม คุณอาจไม่เต็มใจนักที่จะตัดผมที่ได้มาด้วยความยากลำบาก แต่คุณจะต้องทึ่งกับผลลัพธ์ที่ได้อย่างแน่นอน ว่าคุณดูชิคและเปลี่ยนไปมากขนาดไหนเมื่อผมสั้นลง หากคุณไม่เชื่อว่าการตัดผมมีส่วนช่วยขนาดไหน ลองกูเกิ้ลดูดาราดังที่พวกเขาเปลี่ยนลุคอย่างสิ้นเชิง บางคนต้องเปลี่ยนอะไรมากมาย แต่บางคนก็แค่เปลี่ยนทรงผมเท่านั้นเอง การดื่มน้ำไม่เพียงแต่ช่วยให้คุณลดน้ำหนัก แต่ยังช่วยให้ผิวดูใสและมีออร่าขึ้นอีกด้วย ควรดื่มน้ำวันละ 2-3 ลิตร (บางส่วนจะได้มาจากอาหารที่รับประทานระหว่างวัน) ยิ่งคุณมีรูปร่างใหญ่เท่าไรก็ควรดื่มน้ำมากเท่านั้น  ลองลดเลิกเครื่องดื่มที่ดูดน้ำในตัวคุณ เช่น กาแฟ และ น้ำอัดลม เครื่องดื่มเหล่านี้ไม่ได้มีประโยชน์ต่อร่างกาย ซ้ำยังมีน้ำตาลและแคลอรี่สูงอีกด้วย น้ำเปล่าคือวิธีที่ดีที่สุดที่ช่วยให้คุณดูดี สิ่งที่ง่ายที่สุดในการดูดีคือ การทำรูปลักษณ์ภายนอกให้สะอาดสอ้านเสมอ สิ่งเล็กๆ น้อยๆ เหล่านี้สามารถสร้างความแตกต่างที่ยิ่งใหญ่ได้ คงไม่มีใครหรอกที่อยากจะอยู่ใกล้ๆ คนที่ดูแลตัวเองยังไม่ได้ ให้ความสนใจกับสิ่งเหล่านี้:   ความสะอาด อาบน้ำทุกวันและล้างมือเป็นประจำ กลิ่น ใช้น้ำยาระงับกลิ่นกาย ใช้น้ำหอมหรือโคโลญน์หากคุณต้องการ ผิวพรรณ ทาครีมกันแดด ทาโลชั่นทุกวันเพื่อช่วยให้ผิวอ่อนนุ่ม หากคุณมีสิวลองหาวิธีแก้ไขดู ผมและขน เก็บผมให้เรียบร้อยและสะอาดเสมอ หากคุณมีขนตามตัวที่ไม่พึงประสงค์ แว็กซ์หรือโกนออก ดูแลรักษาเล็บให้ดูดีด้วยการตัดและทำความสะอาด หากคุณมีเล็บที่ยาว ลองทาเล็บและตัดแต่งให้เข้ารูปทรง บ่อยครั้งที่เรื่องเล็กๆ น้อยๆ พวกนี้สามารถช่วยให้คุณดูดีได้   สำหรับส่วนอื่นๆ ของมือ ควรทาโลชั่นทุกครั้งหลังจากล้างมือ เพื่อให้ผิวอ่อนนุ่มและเรียบเนียน เท้าก็สำคัญเช่นกัน ควรทาโลชั่นหลังจากอาบน้ำทุกครั้ง รักษาความสะอาดอยู่เสมอและคอยระวังกลิ่นเท้า แปรงฟันอย่างน้อยสองครั้งต่อวัน โดยเฉพาะหลังดื่มกาแฟหรือสูบบุหรี่ ไม่มีใครอยากอยู่ใกล้คนที่มีกลิ่นปากหรอก การใช้ไหมขัดฟันก็สำคัญเช่นกัน คุณรู้หรือไม่ว่าการใช้ไหมขัดฟันสามารถลดความเสี่ยงการเป็นโรคหัวใจได้และช่วยให้คุณมีกลิ่นปากที่หอมอีกด้วย  นอกจากนี้ ควรไปพบทันตแพทย์อย่างสม่ำเสมอเพื่อให้มั่นใจว่าคุณไม่มีฟันผุหรือคุณอาจจะฟอกฟันขาวเพื่อให้ดูดีขึ้น หรือคุณสามารถฟอกฟันขาวเองที่บ้านโดยปรึกษาทันตแพทย์ก็ได้ คนทั่วไปที่ดูสุขภาพดีมักจะดูดี และจะมีวิธีไหนช่วยให้คุณดูสุขภาพดีนอกจากการ “มีสุขภาพที่ดี” หากคุณไม่ดูแลร่างกายของคุณ นี่เป็นเวลาอันสมควรแก่การเริ่มต้นแล้ว เริ่มจากเรื่องง่ายๆ เช่น ดื่มน้ำมากๆ ทานอาหารให้ถูกหลักโภชนาการ และออกกำลังกายอย่างสม่ำเสมอ  นอนหลับพักผ่อนให้เพียงพอทุกคืน คุณเคยได้ยินคำว่า “ไปพักร่าง” ไหม? หากคุณพักผ่อนให้เพียงพอ คุณจะดูดีขึ้นอย่างแน่นอน เลิกสูบบุหรี่และและดื่มเครื่องดื่มแอลกอฮอล์ ทั้งสองอย่างนี้จะทำลายผิวหนัง กระดูก ฟัน เส้นผม และอวัยวะภายในของคุณ การออกกำลังกายแบบ interval training เป็นวิธีการที่ยอดเยี่ยมสำหรับการลดไขมันและช่วยเร่งการเผาผลาญของร่างกาย หากคุณรู้สึกอายที่ต้องไปฟิตเนส ออกกำลังกายที่บ้านก็เป็นอีกทางเลือกหนึ่ง (แต่อาจมีค่าใช้จ่ายเพิ่มขึ้น) ที่ช่วยให้คุณมีรูปร่างที่ดีได้ แต่สิ่งที่สำคัญที่สุดคือคุณต้องทำอย่างต่อเนื่อง ไม่ว่าคุณจะเดินออกกำลังกายหลังทานอาหารเย็น หรือปั่นจักรยานในเมือง เพียงแค่คุณทำก็ดีทั้งนั้น ดูแลร่างกายของคุณด้วยการออกกำลังกายเพื่อให้ดูดี การออกกำลังมีผลดีต่อคุณอย่างนับไม่ถ้วน ทั้งภายในและภายนอก แต่การออกกำลังกายด้วยการเล่นเวทก็มีส่วนช่วยให้กล้ามเนื้อแข็งแรงขึ้น มีรูปร่างที่ดีขึ้น ตัวสูงขึ้น และมีความมั่นใจมากขึ้น การออกกำลังกายยังช่วยฟื้นฟูผิวหนังและกล้ามเนื้อ ทำให้ดูเปล่งปลั่งสุขภาพดีอีกด้วย การมั่นใจในตัวเองนั้นช่วยเปลี่ยนแปลงชีวิตคุณได้อย่างมาก เริ่มจากพัฒนาบุคลิกภาพของคุณให้ดีขึ้นเพื่อความมั่นใจที่มากขึ้น คนที่นั่งหลังค่อมหน้าตาบึ้งตึงไม่ได้ดูดีเลย ไม่ว่าคุณจะหน้าตาดีแค่ไหนก็ตาม หากคุณกำลังเป็นแบบนั้นอยู่ ลองปรับเปลี่ยนนิสัยดูเพื่อให้คุณมีเสน่ห์ดึงดูด จำไว้ว่าความมั่นใจคือเสน่ห์ดึงดูดที่ดีที่สุด   สำหรับบุคลิกภาพที่ดี ยืดไหล่ให้ตรงและเงยหน้าขึ้น ให้สายตามองตรงไปข้างหน้า ไม่ใช่มองไปที่พื้น สำหรับท่าทางที่น่าค้นหา อย่าเอามือกอดอก และเชิดหน้าขึ้น อย่ามัวแต่เล่นมือถือ ทุกคนมีสิ่งที่งดงามในตัว เช่น ดวงตา รอยยิ้ม เส้นผม หรือแม้แต่นิสัยเฉพาะตัว พยายามแต่งตัวให้ดูดีอยู่เสมอแต่เป็นดูดีในแบบคุณไม่ใช่นำไปเปรียบเทียบกับคนอื่น   การเป็นคนที่ดูดีไม่ได้หมายถึงการที่ต้องเติมหน้าทุกๆ ชั่วโมง หรือใส่เสื้อผ้าของแบรนด์เนมชื่อดัง มันหมายถึงการที่คุณเป็นตัวของคุณเอง ไม่ว่าคุณจะชอบเสื้อผ้าแบบใดก็ตาม แต่งตัวให้เหมาะกับรูปร่างของคุณ คุณอาจไม่ได้มีรูปร่างที่สมบูรณ์แบบเหมือนตุ๊กตาบาร์บี้หรือตุ๊กตาเคน แต่ก็ไม่มีใครมีรูปร่างเช่นนั้นเหมือนกัน สิ่งที่สำคัญที่สุดคือมีเสื้อผ้าที่เหมาะกับคุณและคุณสามารถสวมใส่มันได้ พัฒนาลักษณะนิสัยของคุณให้ดูดีด้วย ควรถ่อมตนและซื่อสัตย์ให้ผู้คนได้ชื่นชม คุณเคยพบกับบางคนที่ดูดีมากๆ แต่พอได้รู้จักจริงๆ แล้วนิสัยไม่น่าคบไหม? ดังนั้นมันไม่ได้อยู่ที่รูปลักษณ์เพียงอย่างเดียวแต่มันขึ้นอยู่กับลักษณะนิสัยด้วย มันขึ้นอยู่กับการพูดอีกเช่นกัน คุณเคยเห็นใครสักคนที่ดูดีมากๆ ไหม แต่พอเขาหรือเธอเริ่มพูดเท่านั้น ภาพลักษณ์ดีๆ ทั้งหมดก็หายไปในพริบตา คนที่รูปลักษณ์ภายนอกดูดีอาจหมดสวยหมดหล่อได้เพียงเพราะพวกเขามีทัศนคติที่ไม่ดี มนุษย์เรามักเข้าหาสิ่งที่หายากและแปลกใหม่ คุณคือหนึ่งเดียว จะไม่มีใครในโลกเหมือนคุณอีก ดังนั้นคุณควรใช้ประโยชน์ของสิ่งนี้ สังคมอาจจะบอกให้คุณเหมือนคนอื่น แต่จำไว้ว่าไม่มีใครจำตัวโคลนได้ เป็นตัวของตัวเองและภูมิใจกับมัน เน้นย้ำสิ่งที่ทำให้คุณดูแปลกไม่เหมือนใคร ไม่ว่าจะเป็นสีผม ส่วนสูง รูปร่าง ตา หรืออะไรก็ตามแต่ ทำให้รูปลักษณ์ของคุณสะท้อนลักษณะนิสัยที่โดดเด่นของคุณออกมาก นี่คือวิธีที่จะโดดเด่นในสังคมได้ การเดินไปไหนมาไหนด้วยคิ้วที่ขมวดเป็นปมก็เหมือนกับแขวนป้าย “อย่ามายุ่ง” ติดตัวเสมอ แค่เพียงรอยยิ้มเล็กๆ บนใบหน้าของคุณก็สามารถทำให้คุณดูเป็นมิตรมากขึ้น และน่าดึงดูดมากขึ้น จะมีวิธีไหนที่ดีกว่าการยิ้มอีกล่ะ?  รอยยิ้มที่สวยและจริงใจคือคำตอบ ความสวยไม่ได้มาจากแค่รูปลักษณ์เพียงอย่างเดียว แต่หากมาจากการแสดงทางสีหน้าและภาษากาย ร่าเริงและมีความสุขอยู่เสมอ แต่อย่าทำจนดูปลอม ไม่เช่นนั้นแล้วคนทั่วไปจะมองว่าคุณเสแสร้ง
ให้เวลากับการแต่งตัว. ตัดสินใจว่าอยากมีรูปแบบการแต่งตัวแบบไหน. เรียนรู้ที่จะแต่งหน้าอย่างถูกวิธี. ตัดผมใหม่. ดื่มน้ำให้มากๆ. รักสะอาดเข้าไว้. อย่าลืมดูแลรักษามือและเท้า. แปรงและใช้ไหมขัดฟัน. ให้ความสำคัญกับสุขภาพ. ทำให้รูปร่างดีด้วยการออกกำลังกาย. มีความมั่นใจ. อย่าเปรียบเทียบตัวเองกับดาราภาพยนตร์ นางแบบ นายแบบ หรือพวกที่ผ่านการศัลยกรรมมาแล้ว. เป็นคนดี. เลือกที่จะแตกต่าง. ยิ้ม.
https://www.wikihow.com/Be-Good-Looking https://www.wikihow.com/Be-Good-Looking https://www.wikihow.com/Be-Good-Looking
Style Health Attitude